মুস্তাফিজ মুনীর: আসলে ব্যাংকের সেবা প্রযুক্তির মাধ্যমে দেয়াটাকে ই-ব্যাংকিং সেবা বলা যায়। এখন আমাদের এখানে অনেক সমস্যা আছে। যেমন ধরেন আমি ব্যাংকে গিয়েছি একটা একাউন্ট খুলতে আমাকে একতা ফর্ম দেয়া হল এটা আমি পূরণ করে আরো কিছু দরকারী কাগজ দেবার পরে ব্যাংক যাচাই করে আমাকে তাদের গ্রাহক করে নেবে। এই তো বিষয়? এখানে সমস্যাটা বলি, সেই বড় ফর্ম দেখে গ্রাহক ব্যাংকে নাও আসতে পারেন, এটা পূরণ করার পরে ব্যাংকার এটাকে আবার কম্পিউটরে এন্ট্রি করে, তারপরে একটা একাউন্ট খোলা যায় বা যাবে না। আবার এত বড় ফর্মকে প্রিন্ট/ছাপাতে করতে ব্যাঙ্কের খরচ হয়। এখানে সময় ২ বার নষ্ট হয়। একবার লিখতে হচ্ছে সেটা আবার এন্ট্রি দিয়ে হচ্ছে। যদি এটাকে আপনি একবারে কম্পিউটরে এন্ট্রির ব্যবস্থা করেন, তারপরে ২ কপি প্রিন্ট করে গ্রাহকের দস্তখত নিয়ে একটা ব্যাংক রেখে দেবে আর এক কপি গ্রাহক নিয়ে যাবেন, এটা এক ধরনের ই-ব্যাংকিং সেবা হতে পারে। আবার ওয়েব সাইটে থাকবে সেখান থেকে গ্রাহক পূরণ করে জমা দিতে পারে ব্যাংকে। তাহলে গ্রাহককে একবার ফর্ম আনতে আর একবার ফর্ম জমা দিয়ে যেতে হবে না। দু’পক্ষের সময় ও খরচ বেঁচে যাবে। এরকম অনেক বিষয় আছে।